CELEX: 32007R1040
Language: fi
Date: 2007-09-10 00:00:00
Title: Komission asetus (EY) N:o 1040/2007, annettu 10 päivänä syyskuuta 2007 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Melon du Quercy (SMM))

11.9.2007   
            
            
               FI
            
            
               Euroopan unionin virallinen lehti
            
            
               L 238/29
            
         
      KOMISSION ASETUS (EY) N:o 1040/2007,
   annettu 10 päivänä syyskuuta 2007,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Melon du Quercy (SMM))
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 9 artiklan 2 kohdan toisen virkkeen,
   sekä katsoo seuraavaa:
   
               (1)
            
            
               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti ja kyseisen asetuksen 17 artiklan 2 kohdan nojalla tutkinut Ranskan pyynnön muuttaa komission asetuksella (EY) N:o 1165/2004 (2) rekisteröidyn suojatun alkuperänimityksen ”Melon du Quercy” eritelmää.
            
         
               (2)
            
            
               Hakemuksen tarkoituksena on muuttaa eritelmän sitä osaa, joka koskee Melon du Quercyn maantieteelliseen alueeseen kuuluvien kuntien nimiä, sillä siirrettäessä asianomaisia kantoneja ja kuntia kartalta luetteloon viisi kuntaa jäi vahingossa siirtämättä.
            
         
               (3)
            
            
               Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EY) N:o 510/2006 9 artiklan mukaisesti vähäinen, komissio voi hyväksyä sen ilman kyseisen asetuksen 5, 6 ja 7 artiklassa kuvattua menettelyä,
            
         ON ANTANUT TÄMÄN ASETUKSEN:
   1 artikla
   Muutetaan maantieteellisen merkinnän ”Melon du Quercy” eritelmä tämän asetuksen liitteen I mukaisesti.
   2 artikla
   Tiivistelmälomake, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä syyskuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 93, 31.3.2006, s. 12. Asetus sellaisena kuin se on viimeksi muutettuna komission asetuksella (EY) N:o 952/2007 (EUVL L 210, 10.8.2007, s. 26).
   
      (2)  EUVL L 224, 25.6.2004, s. 16.
   
      LIITE I
      Hyväksytään maantieteellisen merkinnän ”Melon du Quercy” (Ranska) eritelmän muutokset seuraavasti:
      ”Maantieteellinen alue”:
      lisätään kohdassa ”Seuraavien kantonien seuraavat kunnat”
      
                  —
               
               
                  olevan ensimmäisen luetelmakohdan ”Tarn et Garonne” toiseen luetelmakohtaan
                  
                              —
                           
                           
                              ”Valence d’Agen”
                              seuraavan kunnan nimi:
                              ”Perville”,
                           
                        
            
                  —
               
               
                  olevaan toiseen luetelmakohtaan ”Lot”
                  neljäs luetelmakohta, jossa on seuraavien kuntien nimet:
                  
                              —
                           
                           
                              
                                 Cahors Sud: ”Labastide-Marnhac”, ”Le Montat”,
                           
                        
            
                  —
               
               
                  olevan toisen luetelmakohdan ”Lot”
                  
                              —
                           
                           
                              luetelmakohtaan Luzech:
                              seuraavan kunnan nimi:
                              ”Cambayrac”,
                           
                        
                              —
                           
                           
                              luetelmakohtaan Puy l’Évêque:
                              seuraava kunnan nimi:
                              ”Floressas”.
                           
                        
            
   
      LIITE II
      YHTEENVETO
      Maantieteellisten merkintöjen ja alkuperänimitysten suojasta annettu neuvoston asetus (EY) N:o 510/2006
      MELON DU QUERCY
      EY nro: FR/IGP/105/0086/30.12.2005
      SAN ( ) SMM (X)
      Tässä yhteenvedossa esitetään tuote-eritelmän pääkohdat tiedotustarkoituksessa.
      1.   Jäsenvaltion toimivaltainen viranomainen
      
                  Nimi
               
               
                  :
               
               
                  Institut national des appellations d’origine
               
            
                  Osoite
               
               
                  :
               
               
                  51 rue d’Anjou – F-75008 Paris
               
            
                  Puhelin
               
               
                  :
               
               
                  (33) 153 89 80 00
               
            
                  Faksi
               
               
                  :
               
               
                  (33) 142 25 57 97
               
            
                  Sähköposti
               
               
                  :
               
               
                  info@inao.gouv.fr
               
            2.   Ryhmittymä
      
                  Nimi
               
               
                  :
               
               
                  Syndicat Interprofessionnel du Melon du Quercy
               
            
                  Osoite
               
               
                  :
               
               
                  29, avenue du Général de Gaulle – F-46170 Castelnau-Montratier
               
            
                  Puhelin
               
               
                  :
               
               
                  (33) (0)5 65 21 96 83
               
            
                  Faksi
               
               
                  :
               
               
                  (33) (0)5 65 21 88 15
               
            
                  Sähköposti
               
               
                  :
               
               
                  melon-du-quercy@wanadoo.fr
               
            
                  Kokoonpano
               
               
                  :
               
               
                  Tuottaja/jalostaja (X) muu ( )
               
            3.   Tuotelaji
      
                  Luokka 1.6
               
               
                  –
               
               
                  Hedelmät, vihannekset ja viljat sellaisenaan tai jalostettuina
               
            4.   Tuote-eritelmä
      (yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)
      4.1.   Nimi
      Melon du Quercy
      4.2.   Tuotteen kuvaus
      Meloni, jonka kuori on sileä tai lievästi taikka vahvasti kohokuvioinen, hedelmäliha oranssi, kuoren väri vihertävästä kellertävään, paino 450 grammasta yli 1 300 grammaan.
      4.3.   Maantieteellinen alue
      Melon de Quercyn SMM-alue:
      
                   
               
               
                  Seuraavat kantonit:
                  
                              —
                           
                           
                              
                                 Tarn et Garonne: Bourg de Visa, Caussade, Lafrançaise, Lauzerte, Moissac, Molières, Montaigu de Quercy, Montpezat de Quercy, Monclar de Quercy, Négrepolisse, Villebrumier, Montauban.
                           
                        
                              —
                           
                           
                              
                                 Lot: Calstelnau-Montratier, Montcuq, Lalbenque.
                           
                        
                              —
                           
                           
                              
                                 Lot et Garonne: Tournon, Penne, Beauville, Puymirol.
                           
                        
            
                   
               
               
                  Seuraavien kantonien seuraavat kunnat:
                  
                              —
                           
                           
                              Tarn et Garonne:
                              
                                          —
                                       
                                       
                                          
                                             Caylus: Mouillac.
                                       
                                    
                                          —
                                       
                                       
                                          
                                             Valence d’Agen: Castelsagrat, Goudouville, Saint-clair, Gasque, Montjoi, Perville, Pommevic, Valence d’Agen.
                                       
                                    
                        
                              —
                           
                           
                              Lot:
                              
                                          —
                                       
                                       
                                          
                                             Cahors Sud: Labastide-Marnhac, Le Montat.
                                       
                                    
                                          —
                                       
                                       
                                          
                                             Limogne: Concots.
                                       
                                    
                                          —
                                       
                                       
                                          
                                             Luzech: Cambayrac, Carnac Rouffiac, Villesèque, Sauzet.
                                       
                                    
                                          —
                                       
                                       
                                          
                                             Puy l’Évêque: Floressas, Lacapelle Cabanac, Sérignac, Mauroux.
                                       
                                    
                        
            4.4.   Alkuperätodisteet
      Melon du Quercya on viljelty Quercyssä 1600-luvulta alkaen. Meloninviljely kehittyi vuonna 1930 erityisesti kun viljelyalat lisääntyivät ja Melon du Quercy ilmaantui paikallisille markkinoille. Tuotanto lisääntyi vuosina 1940–1945. Vuodesta 1960 alkaen Melon du Quercyn tuotanto kehittyi, koska sitä pystyttiin viemään alueen ulkopuolelle.
      Tänä päivänä Melon du Quercyn maine on vakiintunut; pelkästään lukuisat käytetyt merkit ovat oiva osoitus melonin ja Quercyn välisestä tärkeästä yhteydestä.
      Kunkin markkinointivuoden alussa varmennuselimen hyväksymä tekninen henkilöstö vahvistaa kunkin viljelijän lohkot (maantieteellinen alue ja hyväksyttävä pinta-ala). Jokaisesta lohkosta merkitään Melon du Quercyn viljelyrekisteriin seuraavat tiedot: kunta, maarekisteriala ja -numero, pinta-ala aareina.
      Tiedot sisältävän asiakirjan yksi kappale säilytetään viljelijän viljelyrekisterissä, yksi toimitetaan hedelmäasemalle ja yksi lähetetään Syndicat Interprofessionnel du Melon du Quercyyn.
      Näin jokaisen hedelmäasemalle lähetetyn erän osalta voidaan tunnistaa ja rekisteröidä viljelijän nimi, lajike ja lohkot. Hedelmäasemalla yhdistetään usealta viljelijältä tulleet erät. Varmennetut erät pidetään erillään varmentamattomista eristä asemalle tulovaiheesta aina kauppakunnostus-, etiketöinti- ja kaupanpitämisvaiheeseen.
      4.5.   Valmistusmenetelmä
      Melon du Quercya on useita valikoituja lajikkeita. Ne korjataan täyskypsinä päivittäin mahdollisuuksien mukaan ennen kello 13.00, minkä jälkeen ne pakataan suoraan puulavoille tai muovilaatikoihin yhteen kerrokseen tiiviisti mutta ahtamatta.
      Korjatut melonit pidetään suojassa auringolta ja säänvaihteluilta ja viedään hedelmäasemalle korjuupäivänä. Siellä melonierät tarkastetaan ja hyväksytään ulkomuodon ja sokeripitoisuuden mukaan. Melonit lajitellaan, punnitaan ja pakataan pakkauskennoihin ja/tai käärepapereihin painon ja värin mukaan.
      4.6.   Yhteys maantieteelliseen alkuperään
      Quercy sopii oivasti melonin viljelyyn maaperänsä ja ilmastonsa vuoksi. Ilmastossa vaihtelevat Atlantin (raikas ja kostea) ja Välimeren (lämmin ja kuiva) virtaukset saavat aikaan päivittäin suuret lämpötilanvaihtelut, jolloin kasvilla on parhaat mahdolliset kasvuolosuhteet (lämpö ja kosteus).
      Lisäksi Quercyn maaperä on savi- ja kalkkipitoinen. Maaperän savi koostuu pääasiassa illiitistä ja montmorilloniitista, jotka sitovat kaliumhydroksidia. Tällaisessa maaperässä kasvin kaliumhydroksidin saaminen on säänneltyä, jolloin tuote saa erityisen aromin ja ainutlaatuiset ominaisuudet. Koska Quercyn savi- ja kalkkipitoisella maaperällä on hyvä vedensitomiskyky, kasvi saa säännöllisesti vettä.
      4.7.   Valvontaelin:
      
                  Nimi
               
               
                  :
               
               
                  Qualisud
               
            
                  Osoite
               
               
                  :
               
               
                  15, avenue de Bayonne, F-40500 Saint-Sever
               
            
                  Puhelin
               
               
                  :
               
               
                  (33) (0)558 06 53 30
               
            
                  Faksi
               
               
                  :
               
               
                  (33) (0)562 88 13 91
               
            
                  Sähköposti
               
               
                  :
               
               
                  qualisud@wanadoo.fr
               
            4.8.   Merkintä
      
                  —
               
               
                  
                     Tuotteen nimi: Melon du Quercy.
               
            
                  —
               
               
                  
                     Varmennetut ominaisuudet: Viljelty Quercyssa, korjattu täyskypsänä.